# Josa i Tuixén

Josa i Tuixén (oficial), o Josa i Tuixent, és un municipi de la comarca de l'Alt Urgell. El cap municipal és Tuixent i inclou l'entitat municipal descentralitzada de Josa de Cadí i l'estació d'esquí de Tuixent - la Vansa.
El 2004 l'Ajuntament va demanar el canvi del nom del municipi modificant Tuixén per Tuixent basant-se en un major suport social, però va ser desestimat per l'informe desfavorable de l'Institut d'Estudis Catalans. La forma "Tuixent" es manté per l'entitat de població, responsabilitat municipal, i per l'estació d'esquí, empresa de titularitat pública. Té una població de 141 habitants, 25 dels quals viuen a Josa de Cadí i els 116 restants a Tuixent.

## Geografia

* Llista de topònims de Josa i Tuixén (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).
El terme de Josa i Tuixén està situat al vessant meridional de la serra del Cadí, que li fa de frontera, al nord, amb els municipis de Cava (Alt Urgell) i Montellà i Martinet (Baixa Cerdanya).
A l'est, limita amb els municipis berguedans de Saldes, a l'extrem nord-est, i Gósol. El cim dels Cloterons marca el límit entre els dos municipis, flanquejat per les dues vies de comunicació: el coll de Josa (carretera C-563) i el coll de Mola (GR-150).
Al sud, la serra del Verd marca la separació amb la Coma i la Pedra i el Solsonès.
A ponent, seguint el curs del riu de la Vansa, s'hi troba el municipi de la Vansa i Fórnols. La muntanya de l'Arp, situada entre els dos municipis, allotja les pistes d'esquí de fons de Tuixent-La Vansa.
| | Cava | Montellà i Martinet Saldes |
| la Vansa i Fórnols | | Gósol |
| | la Coma i la Pedra | |

## Història

El municipi es va crear l'any 1973 amb la fusió dels termes de Tuixent i de Josa de Cadí.

## Demografia

| Entitat de població | Habitants (2023) |
| Tuixent | 105 |
| Josa de Cadí | 20 |
| Font: Idescat ||
| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 26 | 26 | 47 | 287 | 296 | 1.229 | 794 | 717 | 537 | 539 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 425 | 356 | 313 | 288 | 272 | 180 | 133 | 138 | 152 | 152 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 141 | 139 | 169 | 151 | 176 | 176 | 159 | 141 | 140 | 128 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 122 | 118 | 103 | 105 | 122 | - | - | - | - | - |
1497-1553: focs; 1717-1981: població de fet; 1990- : població de dret (més info.) :
El primer cens és del 1975 després de la fusió de Josa de Cadí i Tuixén. Les dades anteriors són la suma dels antics municipis.

## Política i govern

El ple de l'ajuntament el formen 5 regidors, escollits en llistes obertes, tal com correspon als municipis de menys de 250 habitants. Des de les eleccions municipals de 2019 el ple té la següent composició:
    NomCàrrecAdscripció política Marta Poch MassegúAlcaldeJunts per Josa i Tuixén Antonio Campins ChalerTinent d'alcaldeJunts per Josa i Tuixén Sílvia Riera PuigRegidoraJunts per Josa i Tuixén Francesc Xavier Cadena BrotoRegidorJunts per Josa i Tuixén Miguel Jiménez TeruelRegidorEndavant Tuixent - Acord Municipal
Josa de Cadí constitueix una Entitat Municipal Descentralitzada, amb la següent composició:
    PresidentAdscripció política Sílvia Riera PuigJunts per Josa i Tuixén

### Alcaldes

A continuació es mostra la llista d'alcaldes del municipi des de la seva creació, l'any 1973:
    AlcaldeMandat Mariano Ferrer Pallerola1975-1979 Joan Casserras Canals1979-1983 Jordi Picart Picart1983-1985 Josep Badia Pujol1985-1991 Salvador Cortina Vilaginés1991-1996 Josep Pallerola Porta1996-2007 Maria Carme Valls Piera2007-2015 Marta Poch MassegúDes de 2015

## Llocs d'interès

* Estació d'esquí nòrdic Tuixent - la Vansa
* Museu de les Trementinaires

## Referències

* ↑ «DECRET 397/2004, de 5 d'octubre, pel qual es denega el canvi de nom del municipi de Josa i Tuixén pel de Josa i Tuixent». Diari Oficial de la Generalitat de Catalunya, 07-10-2004 [Consulta: 17 gener 2010].
* ↑ Llei Orgànica 5/1985, de 19 de juny, del règim electoral general: Article 184.
* ↑ Obiols i Ríos, 2004, p. 156.
* ↑ AADD. Museus i Centres de Patrimoni Cultural a Catalunya. Barcelona: Departament de Cultura de la Generalitat de Catalunya, 2010, p. 70. ISBN 84-393-5437-1.

## Bibliografia

* Obiols i Ríos, Joan. Josa de Cadí: més que un poble de Muntanya. Solsona: Solsona Comunicacions, 2000. ISBN 978-84-95304-12-4.
* Obiols i Ríos, Joan. Tuixent, història, costums i gent. ABADIA Editors, 2004. ISBN 84-96292-20-7.

## Enllaços externs

* Pàgina web de l'Ajuntament
* Dades de l'Institut d'Estadística de Catalunya